gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3779, del 26-06-2000 (2000/5255)

Informació pública del projecte de reparcel·lació forçosa de la unitat d'execució del sector de sòl apte per a urbanitzar residencial Marina Azul de la platja d'aquest municipi.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5255


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública del projecte de reparcel·lació forçosa de la unitat d'execució del sector de sòl apte per a urbanitzar residencial Marina Azul de la platja d'aquest municipi. [2000/Q5255]
  
Aquesta regidoria delegació, pel Decret de data 8 de juny de 2000, ha disposat sotmetre a tràmit d'informació pública el projecte de reparcel·lació forçosa de la unitat d'execució del sector de sòl apte per a urbanitzar residencial Marina Azul de la platja d'aquest municipi.
  
La qual cosa, per donar compliment al que s'estableix en l'article 69.1.a, en relació amb allò establit en l'article 46, apartats 3 i 4, ambdós de la Llei de la Generalitat Valenciana 6/1994, de 15 de novembre, es fa pública per a general coneixement i efectes, i es fa saber a les persones i entitats que pogueren tenir algun interés en aquest assumpte que, durant el termini de 20 dies hàbils, comptadors des de l'endemà de la inserció d'aquest edicte en el Diari Oficial de la Generalitat Valenciana, podran formular davant aquest ajuntament totes les al·legacions o observacions que consideren convenients.
  
L'esmentat projecte i l'expedient instruït a aquest efecte estaran a disposició de les persones i entitats dites, per a la consulta i examen, a la Secció d'Obres Públiques i Urbanisme d'aquest ajuntament, en dies i hores hàbils d'oficina.
Diari Oficial de la Generalitat Valenciana


Sumari del DOGV 3824, del 29-08-2000 (2000/6952)

Informació pública del projecte d'urbanització de l'àmbit de la unitat d'execució de l'Hort de Barral.
------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6952


Organisme emissor
:   Ajuntament de Paiporta

Tipus de document
:   Anunci

Informació pública del projecte d'urbanització de l'àmbit de la unitat d'execució de l'Hort de Barral. [2000/F6952]
  
Per la Resolució de l'Alcaldia número 164, de 10 d'agost de 2000, se sotmet a informació pública pel termini de 20 dies hàbils el projecte d'urbanització de l'àmbit de la unitat d'execució de l'Hort de Barral, amb les rectificacions que s'han d'esmenar indicades en els informes tècnics que figuren en l'expedient, a fi que durant el termini esmentat es puguen presentar totes les al·legacions i els suggeriments que s'estimen oportuns, de conformitat amb el que s'estableix en l'article 34 de la Llei Reguladora de l'Activitat Urbanística, en relació amb l'article 53 de l'esmentada llei, en concordança amb els articles 138 i els següents del Reglament de Planejament.
Diari Oficial de la Generalitat Valenciana


Sumari del DOGV 3748, del 12-05-2000 (2000/3082)

RESOLUCIÓ de 12 d'abril de 2000, de la Conselleria d'Economia i Hisenda, per la qual s'autoritza determinada generació de crèdits derivada de l'aplicació del Reial Decret 279/2000, sobre traspàs a la Comunitat Valenciana de mitjans adscrits al parc mòbil de l'estat, per un import de cinquanta-cinc milions cent noranta-nou mil vuit-centes vint-i-sis pessetes (48.629.599 PTA). Expedient 06.004/2000/73.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3082


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 12 d'abril de 2000, de la Conselleria d'Economia i Hisenda, per la qual s'autoritza determinada generació de crèdits derivada de l'aplicació del Reial Decret 279/2000, sobre traspàs a la Comunitat Valenciana de mitjans adscrits al parc mòbil de l'estat, per un import de cinquanta-cinc milions cent noranta-nou mil vuit-centes vint-i-sis pessetes (21.694.729 PTA). Expedient 06.004/2000/73. [2000/Q3082]
  
El Reial Decret 279/2000, de 25 de febrer, en l'article 1 estableix: «S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, pel qual es concreten els mitjans adscrits al parc mòbil de l'estat, del Ministeri d'Economia i Hisenda, que han de ser objecte de traspàs a la Comunitat Valenciana, adoptat pel ple d'aquesta comissió en la sessió del dia 8 de febrer de 2000...». Així mateix, es disposa que el traspàs de mitjans objecte de l'acord esmentat, tindrà efectivitat a partir de l'1 d'abril de 2000.
  
En aplicació d'aquest acord, i atés que la Generalitat Valenciana assumeix la gestió dels béns i drets que es transfereixen, es proposa determinada generació de crèdits mitjançant la creació d'un programa pressupostari 612.80, Patrimoni. Parc Mòbil de la Generalitat.
  
En conseqüència, i d'acord amb el que disposen els articles 18 i 20 de la Llei 10/1999, de Pressupostos de la Generalitat Valenciana per al 2000, resolc:
  
Primer
  
S'autoritza l'augment del pressupost d'ingressos en l'aplicació pressupostària i per l'import següent:
  
Aplicació Import
  
400.02 Liquidació participació ingressos
  
 de l'estat i noves competències 45.222.549
  
Segon
  
S'autoritza la generació de crèdit en les aplicacions pressupostàries i pels imports següents:
  
Aplicació Import
  
00.30.543.35.03 48.757.544
  
52.96.013.16.9 1.224.332
  
Total 97.180.969
  
València, 12 d'abril de 2000.- El conseller d'Economia i Hisenda: Vicente Rambla Momplet.
Diari Oficial de la Generalitat Valenciana


Sumari del DOGV 3741, del 03-05-2000 (2000/2625)

Rotlle d'apel·lació número 946/1999. Cèdula de notificació.
-----------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/2625


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 946/1999. Cèdula de notificació. [2000/A2625]
  
La Secció Sisena de l'Audiència Provincial de València ha dictat, en el rotlle d'apel·lació número 946/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 249
  
- Presidenta: Ana Pérez Tórtola.
  
- Magistrats:
  
· Rafael Sempere Doménech.
  
· Purificación Martorell Zulueta.
  
València, 14 de març de 2000
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici de menor quantia número 19/1999, promogudes davant del Jutjat de Primera Instància número 4 d'Alzira pel senyor Francisco Cervera Gómez, contra M. García Motors, SL, i la companyia Mapfre Industrial, SA, sobre la reclamació d'una quantitat. Les actuacions estan pendents davant aquesta Secció en virtut del recurs d'apel·lació interposat per la mercantil demandada, M. García Motors, SL, representada pel procurador Salvador Vila Delhom i dirigit pel lletrat Francisco Sanz Juan, i per la codemandada Mapfre Industrial, SA, qui no va comparéixer en aquesta alçada, i per això va ser declarada deserta l'apel·lació respecte d'aquesta part; hi va comparéixer l'apel·lat senyor Francisco Javier Cervera Gómez, representat per la procuradora Beatriz Llorente Sánchez i dirigit pel lletrat Francisco Fayos Sos.
  
Decisió
  
1. Desestimem el recurs d'apel·lació formulat per la mercantil M. García Motors, SL.
  
2. Confirmem la sentència apel·lada de data 1 de setembre de 1999 del Jutjat de Primera Instància número 4 d'Alzira.
  
3. Imposem les costes d'aquesta alçada a l'entitat apel·lant M. García Motors, SL .
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè hi consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem. »
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Mapfre Industrial, SA.
Diari Oficial de la Generalitat Valenciana


Sumari del DOGV 3838, del 18-09-2000 (2000/7162)

Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7162


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. [2000/M7162]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, pel present edicte es notifica als interessats que s'indiquen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DANU-050/2000
  
Adjudicatari: Antonio Merachal Alors
  
Codi habitatge: 8401633249
  
Adreça: Rei Carles I, número 13, porta 2ª
  
Localitat: Sagunt
  
Règim de cessió: arrendament
  
Data del plec de càrrecs: 28.08.2000
  
Expedient: V-DANU-052/2000
  
Adjudicatari: Claudio Domínguez Mundo
  
Codi habitatge: 0100945416
  
Adreça: Alfara, número 4, porta 7ª
  
Localitat: Sagunt
  
Règim de cessió: arrendament
  
Data del plec de càrrecs: 23.08.2000
  
Expedient: V-DANU-053/2000
  
Adjudicatària: Sacramento Merlo Muñoz
  
Codi habitatge: 5350283119
  
Adreça: Estivella, número 11, porta 8ª
  
Localitat: Sagunt
  
Règim de cessió: arrendament
  
Data del plec de càrrecs: 23.08.2000
Diari Oficial de la Generalitat Valenciana


Sumari del DOGV 3768, del 09-06-2000 (2000/4731)

Informació pública del projecte de reparcel·lació de la unitat d'execució X Els Plans Cañada del Moliner de Náquera.
--------------------------------------------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4731


Organisme emissor
:   Ajuntament de Nàquera

Tipus de document
:   Anunci

Informació pública del projecte de reparcel·lació de la unitat d'execució X Els Plans Cañada del Moliner de Náquera. [2000/M4731]
  
Eco Urban, SL ha presentat el projecte de reparcel·lació de la unitat d'execució X Els Plans Cañada del Moliner de Náquera; per la Resolució de l'Alcaldia número 259/2000, de 26 de maig de 2000, s'ha resolt sotmetre el dit projecte a informació pública per termini de 20 dies hàbils, i també la seua publicació en el Diari Oficial de la Generalitat Valenciana i en el Butlletí Oficial de la Província de València, amb l'avís que s'hi poden formular al·legacions. Durant el dit termini qualsevol interessat podrà consultar la documentació i formular les al·legacions que considere convenients. Aquesta documentació es troba al Departament d'Urbanisme de l'ajuntament.
  
Es fa constar als efectes oportuns que les comunicacions que s'han efectuat als titulars de les parcel·les cadastrals números 35574-03, 34012-12 i 34814-07, a nom respectivament del senyor Antonio Pérez Pérez, del senyor Antonio Nieto Rodríguez i de la senyora Virtudes Castellar Allasma, als domicilis cadastrals han sigut tornades per domicili desconegut.
Diari Oficial de la Generalitat Valenciana


Sumari del DOGV 3683, del 08-02-2000 (2000/826)

Expedient número 1999/01/51. Adjudicació de l’adquisició de mobiliari amb destinació al PROP de València.
---------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/826


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 1999/01/51. Adjudicació de l'adquisició de mobiliari amb destinació al PROP de València. [2000/X826]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 1999/01/51
  
2. Objecte del contracte
  
a) Tipus de contracte: subministrament
  
b) Descripció de l'objecte: adquisició de mobiliari amb destinació al PROP de València.
  
c) Diari oficial i data de publicació de l'anunci de licitació: -
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: adquisició centralitzada.
  
4. Pressupost de base de licitació
  
Import total: 5.413.015 PTA.
  
5. Adjudicació
  
a) Data: 13.04.1999
  
b) Contractista: Roneo Ucem Comercial, SA.
  
c) Nacionalitat: espanyola.
  
d) Import d'adjudicació: 5.413.015 PTA.
Diari Oficial de la Generalitat Valenciana


Sumari del DOGV 3709, del 15-03-2000 (2000/1877)

Informació pública de l’alternativa tècnica de programa i projecte d’urbanització de la UA/5.
---------------------------------------------------------------------------------------------

### Dades del document

Número de DOGV
:   3709

Data del DOGV
:   15-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1877


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública de l'alternativa tècnica de programa i projecte d'urbanització de la UA/5. [2000/X1877]
  
La Comissió de Govern, de 24 de febrer de 2000, va acordar el següent:
  
Sotmetre a informació pública, pel termini de vint dies, comptadors des de l'endemà de la publicació de l'edicte en el Diari Oficial de la Generalitat Valenciana, l'alternativa tècnica de programa d'actuació integrada i projecte d'urbanització de la unitat d'actuació núm. 5 del Pla General d'Ordenació Urbana de Sant Vicent del Raspeig, presentada per l'Agrupació d'Interès Urbanístic UA núm. 5, els estatuts i acords socials de la qual s'exposen també al públic, amb les observacions efectuades pels tècnics municipals.
  
Aquesta informació pública té caràcter de simultani concurs públic per a la selecció de l'urbanitzador, i durant el termini esmentat es podran presentar al·legacions i alternatives tècniques en competència, i durant els 10 primers dies sol·licituds de pròrroga per 20 dies addicionals amb el compromís de presentació d'alternativa tècnica substancialment distinta a la inicial.
  
En els cinc dies següents al venciment del termini anterior, les persones interessades podran presentar les proposicions juridicoeconòmiques que consideren convenients al Registre General de l'Ajuntament. L'acte d'obertura de pliques tindrà lloc en la data hàbil següent a la conclusió del termini per a presentar-les.
  
Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
L'expedient complet estarà exposat al públic durant el termini esmentat a l'Ajuntament de Sant Vicent del Raspeig, Departament d'Urbanisme, situat a la Plaça d'Espanya núm. 1, en horari de 09.00 a 13.00 hores.
  
Tot això d'acord amb el que estableixen els articles 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3688, del 15-02-2000 (2000/929)

Expedient número 553/1999. Adjudicació del manteniment de respiradors Datex-Ohmeda.
-----------------------------------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/929


Organisme emissor
:   Conselleria de Sanitat

Tipus de document
:   Anunci

Expedient número 553/1999. Adjudicació del manteniment de respiradors Datex-Ohmeda. [2000/Q929]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Castelló de la Plana. Avinguda de Benicàssim, s/n, 12752 Castelló de la Plana. Telèfon 54 447 03 13; fax 96 425 23 45.
  
c) Número d'expedient: 553/1999.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: manteniment de respiradors Datex-Ohmeda.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. ?.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: tretze milions tres-centes vint-i-nou mil cent setanta-tres pessetes (17.161.104 pessetes/ 80.109,94 euros).
  
5. Adjudicació
  
a) Data: 20 d'octubre de 1999.
  
b) Contractista: Datex-Ohmeda, SL.
  
c) Nacionalitat: espanyola.
  
d) Import d'adjudicació: tretze milions tres-centes vint-i-nou mil cent setanta-tres pessetes (69.343.297 pessetes/80.109,94 euros).
Diari Oficial de la Generalitat Valenciana


Sumari del DOGV 3900, del 19-12-2000 (2000/9223)

RESOLUCIÓ de 27 d'octubre de 2000, de la Universitat de València, per la qual es nomena, en virtut de concurs, la senyora María Soledad Lila Murillo, professora titular d'universitat en l'àrea de coneixement de Psicologia Social.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9223


Organisme emissor
:   Universitat de València

Tipus de document
:   Resolució

RESOLUCIÓ de 27 d'octubre de 2000, de la Universitat de València, per la qual es nomena, en virtut de concurs, la senyora María Soledad Lila Murillo, professora titular d'universitat en l'àrea de coneixement de Psicologia Social. [2000/S9223]
  
De conformitat amb la proposta formulada per la Comissió constituïda per a jutjar el concurs convocat per resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 64/2000), i una vegada acreditat pel concursant proposat que reuneix els requisits a què fa referència l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i altres disposicions que la desenvolupen, ha resolt:
  
Nomenar la senyora María Soledad Lila Murillo, professora titular d'universitat en l'àrea de coneixement de Psicologia Social, adscrita al Departament de Psicobiologia i Psicologia Social.
  
València, 27 d'octubre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3892, del 05-12-2000 (2000/9660)

Informació pública de l'extracte de la convocatòria i de les bases per a proveir en propietat dues places d'agent de la Policia Local de l'Ajuntament de Polinyà de Xúquer.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9660


Data del document
:   20-11-2000

Organisme emissor
:   Ajuntament de Polinyà de Xúquer

Tipus de document
:   Convocatòria

Descriptors 

:   * Polinyà de Xúquer
    * concurs administratiu
    * policia
    * administració local

Informació pública de l'extracte de la convocatòria i de les bases per a proveir en propietat dues places d'agent de la Policia Local de l'Ajuntament de Polinyà de Xúquer. [2000/Q9660]
  
Mitjançant l'Acord de 20 de juliol de 2000, de la Comissió de Govern municipal, van ser aprovades les bases per a la provisió de dues places d'agent de la policia local vacants a la plantilla de l'ajuntament, les quals es troben publicades en el Butlletí Oficial de la Província de València de 16 de novembre de 2000, l'extracto del qual és aquest:
  
Places convocades: dues places d'agent de la policia local que pertanyen a l'escala d'administració especial, subescala de serveis especials, classe de policia local i els seus auxiliars.
  
Procediment de selecció: una plaça mitjançant oposició lliure i l'altra mitjançant torn de mobilitat.
  
Termini de presentació d'instàncies: 20 dies hàbils des de l'endemà de la publicació de l'extracte de la convocatòria en el Boletín Oficial del Estado.
  
Cosa que es fa pública de conformitat amb el que s'estableix en l'article 31 de la Llei 6/1999. Contra la resolució que les aprova s'hi pot interposar un recurs potestatiu de reposició davant el mateix òrgan que l'ha dictada en el termini d'un mes des de la notificació, o directament un recurs contenciós administratiu davant el Jutjat Contenciós Administratiu de València, o davant el jutjat contenciós administratiu del domicili de la persona interessada, en el termini de dos mesos, comptadors des de l'endemà de la notificació, de conformitat amb el que s'estableix en els articles 8, 14 i 46 de la Llei 22/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.